Ófeigur

Ófeigur er et relativt sjeldent islandsk mannsnavn med norrøn opprinnelse. Navnet betyr «ikke feig».

Etymologi
Ófeigur er en islandsk form av norrøne Úfeigr. Navnet betyr «ikke feig, ikke dømt til å dø, en som vil leve et langt liv», og er sammensatt av det negative prefikset ú- og feigr, «feig, dømt til å dø, død».

Ófeigr og ÓfæigR er andre norrøne varianter av navnet. Ofegh og Ovagh er gammelsvenske former av navnet.

Utbredelse

ÓfæigR er kjent brukt i 31 nordiske runeinnskrifter fra vikingtiden, så navnet var antakelig nokså utbredt. Navnet ble skrevet på flere forskjellige måter, bl.a. ofahr, ofaigr, ofaikr, ofaikR, ufagR, ufaikr, ufakR, ufakRs, ufhikr, ufihr og unfaikr.

Ófeigur er i dag bare brukt på Island, men er ikke blant de vanligste navnene der. Det finnes ikke noen norsk form av navnet eller former på andre språk. Navnet skrives gjerne Ofeigur utenfor Island.

|}

Kjente personer med navnet
Personene i listen er ordnet kronologisk etter fødselsår.
 Ófeigur Herröðarson (900-tallet), norsk-islandsk nybygger
 Neil Ofeigur Bardal (1940–2010), kanadisk begravelsesagent og samfunnsaktivist
 Ófeigur Sigurðsson (født 1975), islandsk dikter og forfatter
 Ofeigur Johann Gudjonsson (født 1980), norsk golfspiller
 Óskar Ófeigur Jónsson, islandsk sportsjournalist

Referanser

Eksterne lenker

Mannsnavn